Ansan

Ansan (kor. 안산시, Ansan-si, hanja 安山市) on kaupunki Etelä-Korean Gyeonggin maakunnassa. Se sijaitsee Keltaisenmeren rannalla, alle 30 kilometrin etäisyydellä Soulista lounaaseen. Vuonna 2016 Etelä-Korean tilastopalvelu arvioi kaupungin väkiluvuksi 689 859 ihmistä. Kaupunki itse kertoi väkiluvukseen 763 716 (9/2014). Paikallishallinnollisesti kaupunki jakautuu kahteen piiriin: Sangnok-gu: ja Danwon-gu. Kaupungissa toimii Gyeonggin modernin taiteen museo (경기도미술관). Nähtävyyksiin kuuluu myös Seongho muistorakennus (성호기념관) ja Daebudon saaren (대부도) merenrannat. Kaupungissa toimii kaksi yliopistoa sekä yksi korkeamman tason jatko-opintoja (graduate school) tarjoava oppilaitos (Ansanin yliopisto, Soulin taidekorkeakoulu; lisäksi kaupungissa on Hanyangin yliopiston kampus ja Ansanin tekninen korkeakoulu). Lähteet Aiheesta muualla Kuvia tai muita tiedostoja aiheesta Ansan Wikimedia Commonsissa Kaupungin kotisivut (Arkistoitu – Internet Archive) (englanniksi) (iansan.net)